«Arsenal» germaniyalik himoyachi Shkodran Mustafini sotib olgani haqida rasman ma’lum qildi. Londonliklar klubi Germaniya terma jamoasi a’zosi bo‘lgan futbolchining transfer huquqini «Valensiya»dan sotib olgan. «Mustafi hozirda eng optimal yoshda. U yaxshigina tajriba to‘plagan. Shkodran – e’tiborli himoyachi, u shuningdek to‘p bilan yaxshi muomila qila oladi. Biz ajoyib futbolchini tarkibga qo‘shib oldik», – deya transferga fikrini bildirgan Arsen Venger. Bundan oldingi xabarlarda futbolchining transfer qiymati 30-35 mln yevroni tashkil qilishi aytilgandi. Shu tariqa, «Arsenal» kun davomida ikkinchi transferni amalga oshirdi. Bundan oldinroq «Deportivo» hujumchisi Lukas Peres 20 mln yevro evaziga xarid qilingandi.